Teet Koitjärv

Teet Koitjärv (sündinud 17. märtsil 1963 Tapal) on looduskaitse- ja omavalitsustegelane ning teaduse populariseerija.

Haridus
Ta on lõpetanud 1978. aastal Lehtse 8-klassilise kooli, 1981. aastal Tapa 1. Keskkooli ning 1986. aastal Moskva Riikliku Ajaloo ja Arhiivinduse Instituudi, kus õppis ajalugu ja arhiivindust.Teet Koitjärve tutvustus RMK veebisaidil Loodusega Koos. Vaadatud 16.12.2021. Keskkonnaameti töötajate kontaktid Vaadatud 16.12.2021.

Töökäik
Pärast kõrgkooli lõpetamist töötas ta lühikest aega Tallinna Linnaarhiivis. 

1987. aastal asus tööle Lahemaa rahvusparki, kus oli algul külastuskeskuse metoodik. Aastatel 1988–2005 oli Lahemaa rahvuspargi asedirektor. Oliver Rand. Lahemaa juht tahab metsa süüdata Eesti Päevaleht, 08.02.2001. 

Aastatel 2006–2010 oli Tapa valla abivallavanem.Keskkonnablogi Loodusaeg. Vaadatud 16.12.2021. Katrin Jõgisaar. Teet Koitjärv: Keskkonnateadlikuna elamine on tänapäeval palju keerulisem kui varem Bioneer, 17.11.2008. Tapa abivallavanem lahkus ametist Virumaa Teataja, 16.01.2010. 

2021. aasta seisuga on ta riigiametnik, töötanud Keskkonnaameti kliima- ja kiirgusosakonna nõunikuna. Praegu Keskkonnaameti kriisihalduse nõunik.

Teaduse populariseerimine
Teet Koitjärv kirjutab ja toimetab peamiselt Loodusaja blogi. 

Loodus- ja keskkonnateemasid propageerides on ta esinenud muudeski meediakanalites (nt väljaannetes Äripäev, Postimees, Virumaa Teataja, Eesti Loodus, Roheline Värav, Maaleht, Eesti Mets, Õhtuleht, Bioneer; telekanalites ja raadiojaamades) ning konsulteerinud loodusteemaliste filmide tegijaid. 

Raamatuid
 "Loodushoid ja turism läbi aegade". Ettekanne konverentsil "Loodushoid ja turism" (1998) – autor
 "Eesti kaitsealad ja nende juhtimine" (2001) – kaasautor
 "Looduskaitsealade koostöö kujunemislugu = Viron ja Suomen luonnonsuojelualueiden yhteistyö" (2001) – kaasautor
 "Metsalooduse taastamine = Metsäluonnon ennallistaminen" (2001) – kaasautor
 "Eesti kaitsealade juhtimissüsteemi analüüs" (2004) – kaasautor
 "Lääne-Virumaa - roheline maakond green county = зеленый уезд" (2011) – teksti ja fotode autor
 "20 vuotta suomalais-virolaista luonnonsuojeluyhteistyötä = 20 aastat Eesti-Soome looduskaitseühistööd" (2013) – tõlkija ja fotode autor
 "Loodushoiu sajand : Eesti looduskaitse 1910-2010" (2014) – kaasautor

Tele- ja raadiosaateid
 "Veel üks Vargamäe", 1 ja 2 (kaheosaline telesaade, ETV, 1989, üks kahest saatejuhist)
 "Loodushoid" (Eesti Raadio saatesari, korduv intervjueeritav)
 Erisaade | Kiirgusspetsialist Teet Koitjärv: tuumaõnnetus omaks koroonakriisile sarnast mõju (Delfi TV – põhiesineja, 2020)

Ühiskondlik tegevus
Ta on juhtinud Balti Rahvusparkide Assotsiatsiooni (tegevjuhina) ja Eesti Kaitsealade Liitu (sekretär-tegevjuhina 1991–2005).

Ta on olnud Eesti Kongressi liige. 

Tunnustus
 2006 Lääne-Virumaa pressisõberVirumaa Teataja valis pressisõbraks Teet Koitjärve Virumaa Teataja, 06.12.2006.
 2014 Päästeteenistuse medal53 elupäästjat: vaata, keda autasustati päästeteenistuse aumärgiga Postimees, 17.02.2014.

Isiklikku
Teet Koitjärve perekonnanimi Koitjärv on Ambla vallas 02.08.1935 eestistatud perekonnanimest Kraupmann. 

Vaata ka
 Eesti Kaitsealade Liit
 Tapa vald

Viited

Välislingid
 Keskkonnablogi Loodusaeg

Kategooria:Eesti looduskaitsjad
Kategooria:Eesti keskkonnakaitsjad
Kategooria:Eesti omavalitsustegelased
Kategooria:Eesti riigiametnikud
Kategooria:Eesti Kongressi liikmed
Kategooria:Tapa Gümnaasiumi vilistlased
Kategooria:Sündinud 1963